भोपाल। कई दौर की स्क्रीनिंग कमेटी की बैठकों और केन्द्रीय चुनाव समिति की दो बैठकों के बाद कांग्रेस उम्मीदवारों की स्थिति स्पष्ट होने लगी है। विवाद वाली कुछ सीटों को छोड़ दिया जाए तो लगभग 80 सीटों पर सिंगल नाम तय कर लिए गए हैं, जबकि शेष पर दो या दो से ज्यादा दावेदारों के पैनल तैयार कर लिए गए हैं। हालांकि अभी भी यह आशंका बनी हुई है कि ऐन मौके पर कांग्रेस अध्यक्ष राहुल गांधी खुद के द्वारा कराए गए सर्वे की रिपोर्ट में से कुछ नाम सूची में जोड़ दें।